Intars Busulis

**Intars Busulis** (dzimis  Talsos) ir latviešu mūziķis, dziedātājs un trombonists. Šobrīd grupas *Intars Busulis & Abonementa orķestris* solists. Pirmo plašāku atpazīstamību guvis muzicējot grupā *[[Caffe]]*, kā arī bijis daudzu konkursu laureāts (tostarp 2005. gada „Jaunā viļņa” uzvarētājs, 2009. gada Eirodziesmas uzvarētājs un starptautiskā Eirovīzijas dziesmu konkursa dalībnieks), kā arī piedalījies Krievijas televīzijas dziedāšanas konkursā *[[Golos]]*, kas veidots pēc *[[The Voice]]* koncepta. Bijis raidījumu vadītājs *[[Radio SWH]]*. Ir biežs Latvijas un līdz Krievijas 2022. gada iebrukumam Ukrainā arī Baltkrievijas un Krievijas šovu, raidījumu un koncertu viesis, dalībnieks un vadītājs.

Intars Busulis ir precējies, ģimenē ir četri bērni.

## Izglītība
Izglītību ieguva Pastendes pamatskolā. Muzikālo izglītību ieguva, pabeidzot Talsu bērnu mūzikas skolas trombona klasi un studējot Ventspils Mūzikas koledžā, kur spēlēja trombonu „Ventspils bigbendā” Ziedoņa Zaikovska vadībā. Bērnībā dejoja tautas dejas.

## Muzikālā karjera
thumb|Intars Busulis 2008. gadā
Muzikālo karjeru sācis, kopā ar māsu izpildot dziesmu „Ūsainā puķe”. Vēl bērnībā spēlējis bērnu ansamblī „Talsu Sprīdīši”. Dziedātāja karjeru uzsāka Raimonda Tigula projektā *[[Caffe]]*, ar grupu piedalījās Eirodziesmā 2002. *Caffe* pastāvēja četrus gadus. Paralēli spēlējis arī NBS štāba pūtēju orķestrī un džeza grupā „Wet point” kopā ar Vilni Kundrātu. 2005. gada pavasarī piedalījās dāņu basģitārista Ērika Mosuholma projektā E.Y.J.O. (*European Youth Jazz Orchestra*).

Intars Busulis pārstāvēja Latviju 2005. gada starptautiskajā konkursā „Jaunais vilnis”. Tika izpildītas trīs dziesmas — "Kiss", "Ты Ветер", "Исчезли солнечные дни", un izcīnīta uzvara.

Sadarbībā ar komponistu Kārli Lāci ierakstījis vairākus soloalbumus latviešu valodā, piedalījies arī K. Lāča mūzikla „Oņegins” izrādēs Dailes teātrī un albuma „Lāču tēta dziesmas” ierakstā.

2008. gada „Muzikālajā bankā”, kas notika 2009. gada janvārī Ventspilī, Intars Busulis uzvarēja ar dziesmu „Brīvdiena”. 2008. gada LNT mūzikas šova „Cīņas klubs” finālā 2009. gada februārī Intars Busulis uzvarēja ar dziesmu „Davai, davai”.

Saņēmis Mūzikas ierakstu gada balvu „Zelta Mikrofons” nominācijā „Koncertieraksts” par Intara Busuļa, Abonementa orķestra un Liepājas simfoniskā orķestra koncerta DVD izdevumu (2016).

Divus mēnešus pēc mūziķa Intara Busuļa pēdējā albuma „Nākamā pietura” izdošanas tā pārdošanas rezultāti, neskaitot lejupielādes internetā, sasnieguši Zelta diska statusu. Albums „Nākamā pietura” pārdots vairāk nekā 5000 eksemplāros. Zelta disku saņēmis arī albuma producents un komponists Kārlis Lācis, kā arī albuma izdevējs *[[deBusul MUSIC]]*. Savukārt aptaujā — „Muzikālā banka 2017”, pēc klausītāju, mūzikas ekspertu un mūziķu balsojuma, albuma dziesma „Nākamā pietura — depo” tika atzīta par vērtīgāko 2017. gada dziesmu.

Mūzikas ierakstu gada balvā „Zelta mikrofons” 2018 albums „Nākamā pietura” guva uzvaru nominācijās „Pop mūzikas albums” un „Gada albums”.

2020. gadā uzvarēja "Muzikālajā bankā" ar dziesmu "Dejo vientulību".

### Piedalīšanās projektos

#### Džeza festivāli
* Lietuvā — *Kaunas Jazz*.
* Igaunijā — *Nomme Jazz, Jazz Kaar*.
* Francijā — *MIDEM*.
* Somijā — *[[Pori Jazz]]*.
* Latvijā — *Sony Jazz Stage*, *Rīgas Ritmi*
* Kanādā — *Ottawa Jazz*.

#### Mūzikli
* *Autoplanēta* (2005)
* *Parīzes Dievmātes Katedrāle* (2007)
* *Mesa* (2007)
* *Oņegins* (2013)
* *Wonderful town* (2013)

#### Koncertuzvedumi
* *Viva la bomba*
* *Cabaret* (2004)
* *Kino Cabaret* (2005)
* *Cabaret Allez* (2006)
* *Cabaret plin, plin ...* (2007)

## Eirvīzijas nacionālā atlase
* 2002. gada Eirodziesmā Intars Busulis startēja kopā ar grupu *Caffe* izpildot dziesmu „Amberland”. Ieguva 766 balsis, tādējādi paliekot 12. vietā.
* 2003. gada Eirodziesmā Intars Busulis startēja kopā ar grupu *Caffe* izpildot dziesmu „I Am Yours”. Ieguva 1628 balsis, tādējādi paliekot 12. vietā.
* 2007. gadā Intars Busulis ar dziesmu „Gonki” () piedalījās 2007. gada Eirodziesmā un, pārvarot otro pusfinālu, iekļuva finālā. Galīgajā balsojumā ar 16 676 skatītāju balsīm dziesma ierindojās 2. vietā.

2009. gada 28. februārī Intars Busulis ar dziesmu „Sastrēgums” uzvarēja 2009. gada Eirodziesmā un ar tās versiju krievu valodā „Probka” () pārstāvēja Latviju 2009. gada Eirovīzijas dziesmu konkursā, kas notika Krievijas galvaspilsētā Maskavā. Otrajā pusfinālā ar 7 iegūtajiem punktiem ierindojās 19. vietā, tādējādi nekvalificējoties finālam.

* Konkursā Supernova 2022 Intars Busulis startēja kopā ar Reini Sējānu duetā *BUJĀNS*, izpildot dziesmu „HE SHE”, ierindojoties 3. vietā.

## Diskogrāfija

### Albumi

### Radio singli

## Filmogrāfija

## TV

### Šovi / raidījumi / pārraides

## Atsauces

## Ārējās saites

* Oficiālā mājaslapa